Show Boat (musikal)

***Show Boat***, på norsk ***Teaterbåten***, er en amerikansk musikal fra 1927 med musikk av Jerome Kern og tekst av Oscar Hammerstein II, basert på en roman av Edna Ferber. Handlinga er enkel og melodramatisk. Den kretser omkring teaterbåten *Cotton Blossom*, som er en hjuldamper på Mississippi-elva, og beskriver livet til folkene i miljøet rundt båten, deriblant en gambler, en sangerinne og svarte bryggearbeidere. Musikalen forteller om intens kjærlighet, men også om forholdet mellom svarte og hvite, noe som var uvanlig i populærkulturen da stykket kom. Historien i den opprinnelige sceneversjonen begynner i delstaten Mississippi på 1880-tallet og fortsetter siden i Chicago på 1920-tallet. Dette er endret i flere filmversjoner.

## Betydning
Av Jerome Kerns musikalske bidrag i *Teaterbåten* har flere sanger blitt klassikere innen sin sjanger, deriblant «Ol' Man River», på norsk *Elvemannen*, som er en hyllest til Mississippi-elva, og «Can't help lovin' dat' man of mine». Innholds- og fortellermessig er musikalen berømt for å flette sammen forskjellige handlingstråder og for den forholdsvis åpne beskrivelsen av rasismen mot afroamerikanere.

*Show Boat* blir ofte regnet som den første ekte musikalen fordi den så tydelig har en ambisjon om å gjøre populære musikkteatertradisjoner som variete og operette mer dramatiske gjennom økt troverdighet i persontegninga og større vekselsvirkning mellom sang og teater. Strengt tatt er likevel ikke avstanden særlig stor mellom *Show Boat* og de oprettene som ble spilt på teaterscenene på Broadway i New York på samme tidspunkt. Den tydeligste forskjellen er at flere av sangene har trekk fra amerikansk jazz og blues, såvel som de hvites charleston og ragtime.

Forestillinga ble i USA markedsført under sjangerbetegnelsen *Show Boat – a musical play*, ikke *operetta* eller *musical comedy* som var de vanlige begrepene. Forfatteren Oscar Hammerstein vendte tilbake til uttrykket *musical play* («musikalsk skuespill»)  da han begynte samarbeidet med komponisten Richard Rodgers, først med *[[Oklahoma!]]*, siden med en rekke suksesser som etablerte betegnelsen «musikal».

File:Perth tram Show Boat.jpg|Trikk i Perth i Australia med reklame for en oppsetning av *Show Boat* 1929.
File:Annalisa Ericson och Nils Poppe 1942.jpg|Annalisa Ericson og Nils Poppe fra den første svenske oppsetningen 1942 av *Teaterbåten* på Oscarsteatern i Stockholm.
File:Kathryn Grayson in Show Boat trailer.jpg|Kathryn Grayson fra reklametraileren for filmversjonen av *Show Boat* fra 1951.

## Sanger
Musikkstykkene i den originale produksjonen var:

;1. akt
*Cotton Blossom – Stevedores and Townspeople
*Cap'n Andy's Ballyhoo – Cap'n Andy og kor
*Where's the Mate for Me? – Gaylord Ravenal
*Make Believe – Gaylord og Magnolia
*Ol' Man River – Joe og Stevedores
*Can't Help Lovin' Dat Man – Julie, Queenie, Joe, Magnolia og ensemblet
*Life Upon the Wicked Stage – Ellie og Townswomen
*Till Good Luck Comes My Way – Gaylord, Pete, Frank og innbyggere
*Ol' Man River (reprise) – Joe
*I Might Fall Back on You – Ellie, Frank og jenter
*C'mon Folks (Queenie's Ballyhoo) – Queenie, Stevedores og jenter
*Olio Dance – (instrumental)
*You Are Love – Gaylord og Magnolia
*Finale 1. akt (Brudescene) – Magnolia, Ravenal, Cap'n Andy og kor

;2. akt 
*At the Fair – turister m.fl
*Dandies on Parade – byfolk
*Why Do I Love You? – Magnolia, Ravenal, Cap'n Andy, Parthy Ann Hawks
*In Dahomey – Jubilee Singers og Dahomey Dancers
*Bill – Julie
*Can't Help Lovin' Dat Man (Reprise) – Magnolia
*Nuns' Processional – Nonner
*Make Believe (reprise) – Ravenal
*Goodbye, My Lady Love – Frank og Ellie
*After the Ball – Magnolia og ensemblet
*Ol' Man River (Reprise) – Joe
*Hey, Feller – Jubilee Singers og Queenie
*You Are Love (Reprise) – Gaylord
*Why Do I Love You? (Reprise) – Kim og Flappers
*Finale Ultimo (Ol' Man River) – Joe og koret

## Norske oppsetninger
*Teaterbåten* har i Norge blant annet blitt satt opp på Det norske teatret i Oslo i 1950. Der utmerket skuespilleren og sangeren Lasse Kolstad seg i rollen som den svarte maskinisten Joe, blant annet med sangen «Elvemannen», den norske versjonen av «Ol' Man River». Musikalen ble spilt på samme scene i 2005 som et samarbeid mellom teateret, sørafrikanske Cape Town Opera og Staatstheater Nürnberg.

## Filmatiseringer
* 1929: Regi av Harry A. Pollard, med Laura La Plante og Joseph Schildkraut (*[[Teaterbåten (1929)]]*)
* 1936: Regi av James Whale, med Irene Dunne, Helen Morgan og Paul Robeson (*[[Show Boat (1936)]]*)
* 1951: Regi av George Sidney, med Kathryn Grayson, Ava Gardner og Howard Keel (*[[Show Boat (1951)]]*)

## Eksterne lenker
* 
* ''Show Boat'' i gjestespill på Den norske opera 2005